**Төлөөлөн удирдах зөвлөлийн 2023 оны үйл ажиллагааны тайлан**

ТУЗ-ийн бүрэлдэхүүний талаар

Хувьцаа эзэмшигчдийн хурлын эзгүйд компанийн бизнесийн үйл ажиллагааг удирдан явуулахтай холбоотой асуудлыг шийдвэрлэх компанийн эрх барих байгууллага нь Төлөөлөн удирдах зөвлөл байдаг. Төлөөлөн удирдах зөвлөл нь 9 гишүүнтэй, тэдгээрийн гуравны нэг (1/3) хараат бус гишүүн бөгөөд ердийн 6 гишүүн нь төрийн өмчийн төлөөллийг хэрэгжүүлдэг.

Монголын цахилгаан холбоо ХК-ийн 2023 оны Хувьцаа эзэмшигчдийн ээлжит хурлаар Төлөөлөн удирдах зөвлөлийн хараат бус гишүүдийг чөлөөлж, сонгосон билээ. ТУЗ-ийн ердийн гишүүн Эрдэнэбулган өөрийн хүсэлтээр, ердийн гишүүн Т.Лхагвасүрэн өөр ажилд шилжин ажиллах болсон шалтгаанаар тус тус чөлөөлөгдөж, ТУЗ-өөс Б.Төрбат, Ц.Баяр-Эрдэнэ нарыг ТУЗ-ийн ердийн гишүүнээр түр томилж 2023 оны 10 сарын 09-ний өдийн Хувьцаа эзэмшигчдийн ээлжит бус хурлаар Б.Төрбат, Ц.Баяр-Эрдэнэ нарыг ТУЗ-ийн ердийн гишүүнээр сонгосон. 2023 оны 12 сарын 31-ний байдлаар Төлөөлөн удирдах зөвлөлийн бүрэлдэхүүнд ердийн гишүүнээр ТУЗ-ийн дарга Ц.Баяр-Эрдэнэ, Ж.Цогтбаяр, Ч.Цэвэгдорж, М.Лхагважав, А.Молор, Б.Төрбат, хараат бус гишүүн Ц.Норовжамц, С.Цолмон, Х.Баянбай нар ажилласан.

**Хурлын мэдээлэл**

Төлөөлөн удирдах зөвлөл нь жил бүрийн эхний улиралд Төлөөлөн удирдах зөвлөлийн хурлаар хэлэлцэх асуудлын ерөнхий төлөвлөгөөгөө батлан ажилладаг бөгөөд, жилийн зардлын төсвийн төслийн саналаа Хувьцаа эзэмшигчдийн ээлжит хурлаар хэлэлцүүлэн батлуулдаг.

2023 онд 9 удаагийн хурлаар 18 асуудал хэлэлцэхээр төлөвлөж, гүйцэтгэлээр 15 удаа хуралдаж, 41 асуудал хэлэлцэж шийдвэр гаргасан байна. Нийт 7 удаагийн хурлыг танхимаар хуралдаж, зайнаас 5 удаа, танхим болон зайнаас хосолсон байдлаар 3 удаа хуралджээ. Төлөөлөн удирдах зөвлөлөөс нийт 34 тогтоол, 4 тэмдэглэл гарган хэрэгжилтийг хянаж ажиллалаа.

**Хурлын ирц**

2023 онд ТУЗ-ийн хурлын ирц 100 хувьтай, хурлаас чөлөө авсан, тасалсан гишүүд байгаагүй.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ТУЗ-ийн гишүүд** |  |  |  |  | **Хурлын дугаар** | | | |  |  |  |  |  |  |  | **Гишүү-ний ирц** |
| **185** | **186** | **187** | **188** | **189** | **190** | **191** | **192** | **193** | **194** | **195** | **196** | **197** | **198** | **199** |
| Г.Эрдэнэбулган | и | и | и | и | и | и | и |  |  |  |  |  |  |  |  | **100%** |
| Ж.Тамир | и | и | и | и | и | и |  |  |  |  |  |  |  |  |  | **100%** |
| Ж.Цогтбаяр | и | и | и | и | и | и | и | и | и | и | и | и | и | и | и | **100%** |
| Ч.Цэвэгдорж | и | и | и | и | и | и | и | и | и | и | и | и | и | и | и | **100%** |
| Т.Лхагвасүрэн | и | и | и | и | и | и | и | и |  |  |  |  |  |  |  | **100%** |
| Ц.Норовжамц | и | и | и | и | и | и | и | и | и | и | и | и | и | и | и | **100%** |
| М.Лхагважав | и | и | и | и | и | и | и | и | и | и | и | и | и | и | и | **100%** |
| Ю.Бат-Эрдэнэ | и | и | и | и | и | и |  |  |  |  |  |  |  |  |  | **100%** |
| А.Молор | и | и | и | и | и | и | и | и | и | и | и | и | и | и | и | **100%** |
| Х.Баянбай |  |  |  |  |  |  | и | и | и | и | и | и | и | и | и | **100%** |
| С.Цолмон |  |  |  |  |  |  | и | и | и | и | и | и | и | и | и | **100%** |
| Б.Төрбат |  |  |  |  |  |  |  | и | и | и | и | и | и | и | и | **100%** |
| Ц.Баяр-Эрдэнэ |  |  |  |  |  |  |  |  | и | и | и | и | и | и | и | **100%** |
| **Хурлын ирц - 100%** | **100%** | **100%** | **100%** | **100%** | **100%** | **100%** | **100%** | **100%** | **100%** | **100%** | **100%** | **100%** | **100%** | **100%** | **100%** |  |

**ТУЗ-ийн дэргэдэх хороодын үйл ажиллагаа**

Төлөөлөн удирдах зөвлөл нь Аудитын хороо, Нэр дэвшүүлэх хороо, Цалин урамшууллын хороо гэсэн гурван хороотой.

Төлөөлөн удирдах зөвлөлийн дэргэдэх Аудитын хорооны даргаар хараат бус гишүүн С.Цолмон, гишүүдээр ердийн гишүүн Ж.Цогтбаяр, хараат бус гишүүн Х.Баянбай нар; Нэр дэвшүүлэх хорооны даргаар хараат бус гишүүн Ц.Норовжамц, гишүүдээр ердийн гишүүн А.Молор, хараат бус гишүүн С.Цолмон, Цалин, урамшууллын хорооны даргаар хараат бус гишүүн Х.Баянбай, гишүүдээр ердийн гишүүн Б.Төрбат, хараат бус гишүүн Ц.Норовжамц нар тус тус ажиллаа.

Төлөөлөн удирдах зөвлөлийн дэргэдэх Цалин, урамшууллын хороо хоёр удаа, Аудитын хороо 5 удаа, Нэр дэвшүүлэх хороо хоёр удаа тус тус хуралдаж санал, дүгнэлтээ боловсруулан Төлөөлөн удирдах зөвлөлд танилцуулсан байна. Аудитын хороо 2022 оны жилийн эцсийн санхүүгийн тайлангийн талаар дүгнэлт гарган Төлөөлөн удирдах зөвлөл болон Хувьцаа эзэмшигчдийн ээлжит хурлаар танилцууллаа.

ТУЗ-ийн хэлэлцсэн онцлох асуудлуудаас

Компанийн засаглалыг сайжруулах, компанийн засаглалын кодексийг хэрэгжүүлэх, компанийн засаглалын журмуудыг шинээр болон шинэчлэн боловсруулж, баталлаа. “Төлөөлөн удирдах зөвлөлийн үйл ажиллагааны журам”-ыг шинэчлэн баталж, ТУЗ-ийн дэргэдэх хороодын үйл ажиллагааны журам, хөрөнгө оруулагчтай хамтран ажиллах, мэдээллийн ил тод байдлын журам зэрэг нийт 15 журмыг шинээр баталсан байна.

Мөн компани нэмэлт хувьцаа гаргахтай холбоотой төлөвлөгөөг батлан гүйцэтгэлийн хянан компанийн нийтэд санал болгох хувьцааны үнийг тогтоох тухай, үнэт цаасны танилцуулга болон хувьцааг нийтэд арилжаалах журмыг батлах тухай шийдвэрийг гаргалаа.

Төрийн өмчит болон өмчийн оролцоотой компаниудын засаглалын талаар олон улсын туршлага судлах зорилгоор ТУЗ-ийн нэг гишүүнээ сургалт, семинарт хамрууллаа.

**Төлөөлөн удирдах зөвлөлийн 2023 оны зардлын гүйцэтгэл**

Төлөөлөн удирдах зөвлөлийн 2023 оны зардлын төсвийг 2023 оны Хувьцаа эзэмшигчдийн ээлжит хурлаар 144.9сая төгрөгөөр баталсан бөгөөд гүйцэтгэлээр 122.4 сая төгрөг буюу 84 хувийн гүйцэтгэлтэй, 22.5 сая төгрөг хэмнэсэн байна.

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **Төлөвлөгөө** | | | | | **Гүйцэтгэл** | |
| **Зардлын төрөл** | **Тоо** | **Нэгж зардал** | **Давтамж** | **Нийт дүн** | **Гүйцэтгэл** | **Хувь** |
|  | **1. Цалин, холбоо, тээврийн зардал** | | | | |  |  |
| 1 | ТУЗ-ийн гишүүний цалин | 9 | 900,000 | 12 | 97,200,000 | 97,200,000 | 100% |
| 2 | ТУЗ-ийн нарийн бичгийн дарга | 1 | 620,000 | 12 | 7,440,000 | 5,107,200 | 69% |
| 3 | ТУЗ-ийн нарийн бичгийн даргын холбооны зардал | 1 | 150,000 | 12 | 1,800,000 | 1,800,000 | 100% |
|  | **Цалин, холбоо, тээврийн зардлын дүн** |  |  |  | 106,440,000 | 104,107,200 | 98% |
| 4 | Нийгмийн даатгалын шимтгэл |  |  |  | 13,917,120 | 12,592,440 | 90% |
|  | **Дэд дүн** |  |  |  | 120,357,120 | 116,699,640 | 97% |
|  | **2. Бичиг хэрэг, хурлын зардал** | | | | |  |  |
| 1 | Бичиг хэрэг, хэвлэмэл материал, цай, кофены зардал | 1 | 150,000 | 12 | 1,800,000 | 1,800,000 | 100% |
| 3 | Хурал зохион байгуулах байрны түрээс | 1 | 200,000 | 2 | 400,000 |  |  |
| 4 | Бусад зардал | 1 | 110,000 | 5 | 500,000 |  |  |
|  | **Дэд дүн** |  |  |  | **2,700,000** | **1,800,00** | **67%** |
|  | **3. ХХМТ-ийн салбар болон дэд бүтэц, бусад холбогдох салбарын туршлага судлах, хурал, үзэсгэлэнд оролцох, сургалтын зардал** | | | | |  |  |
| 1 | Зөвлөх үйлчилгээ авах зардал | 1 | 1 ,000,000 | 1 | 3,000,000 |  | 0% |
| 2 | Сургалтын зардал | 8 | 550,000 | 1 | 4,400,000 |  | 0% |
| 3 | Тээврийн зардал | 3 | 2,500,000 | 1 | 7,500,000 | 1,786,100 | 24% |
| 4 | Зам хоног /5 өдөр/ | 3 | 145,000 | 5 | 1,740,000 | 725,000 | 42% |
| 5 | Зочид буудал /5 өдөр/ | 3 | 435,000 | 5 | 5,220,000 | 1,740,000 | 33% |
|  | **Дэд дүн** |  |  |  | **21,860,000** | **4,251,100** | **19%** |
|  | **Нийт дүн** |  |  |  | **144,917,120** | **122,750,740** | **85%** |

*Монголын Цахилгаан Холбоо ХК*

*2024.3.18*